詞句配列

係語言類型學上一個重要概念，靠文法格將語言分類。

基礎

首先，以下嘅部份會用到 3 個符號：S、A 同 P，當中
S表示一隻不及物動詞嘅唯一論元，例：明仔打乞嗤，打乞嗤係不及物嘅動詞，而明仔係隻動詞嘅 S；
A同 P分別表示一隻及物動詞嘅兩隻論元，例：米高識講廣東話，識講係及物動詞短語，米高係 A 而廣東話係 P。
語言就首先可以分 5 大類。呢套分法就係所謂嘅詞句配列：

S 同 A 用同一方法處理，P 當做另一類嘢。→ 對格型，S = A ≠ P
S 同 P 用同一方法處理，A 當做另一類嘢。→ 能格型，S = P ≠ A
A 同 P 用同一方法處理，S 當做另一類嘢。→ 二種斜格型，A = P ≠ S
S A P 都用唔同方法處理。→ 三立型，S ≠ A ≠ P
S A P 都用同樣方法處理。→ 中立型，S = A = P

分佈

實證嘅研究表明，二重斜格型、三立型同中立型極之少有。喺廿一世紀初，淨係得某啲極少人講、多數人聽都未聽過嘅語言被指有呢啲類型嘅傾向，例子可以睇吓伊朗乳山話被指有二重斜格型嘅傾向。

有觀點主張，對格型同能格型之所以咁常見，係因為格嘅使用重點在於

而 5 大基本配列當中，得對格型同能格型算係有效率噉做到呢一點－
如果一隻語言用二重斜格型或者中立型，聽或者讀嘅人就成日都焗住要靠自己嘅常識判斷「邊隻字係 A 邊隻字係 P」，
三立型缺乏效率，因為定義上 S 唔會同 A 或者 P 喺同一隻動詞度出現，所以一隻語言冇必要好似三立型噉分開嗮 3 嚿嘢嘅嘜法。

語序

攷